LIETUVOS RESPUBLIKOS AMBASADA ITALIJOS RESPUBLIKOJE 

AKTUALIOS EKONOMINĖS INFORMACIJOS SUVESTINĖ
2026 rugsėjo mėn.

	Data
	Pateikiamos informacijos apibendrinimas
	Informacijos šaltinis
	Pastabos

	Lietuvos eksportuotojams aktuali informacija

	09-02
	„Stellantis“ trumpam sustabdė „Fiat 500“ modelių gamybą savo Mirafiori gamykloje dėl variklių komponentų trūkumo. Anot bendrovės, hibridinių automobilių užsakymų paklausa yra didesnė nei gamybos apimtys.
	https://tg24.sky.it/economia/2026/09/02/stellantis-produzione-mirafiori-stop 
	

	09-02
	Venecijos kino festivalio konkursinėje programoje „Venice Immersive“ pristatomas lietuvių režisieriaus T. Tamošaičio animacinis virtualiosios realybės filmas „Gėdos akys“.
	https://www.labiennale.org/it/cinema/2026/venice-immersive/eyes-shame-g%C4%97dos-akys 
	

	09-02
	Daug energijos vartojančios pramonės šakos (popieriaus, chemijos, keramikos, stiklo, plieno pramonė) baiminasi, kad dėl išaugusių kainų metiniai energijos kaštai padvigubės: nuo 9 iki maždaug 18 mlrd. eurų
	https://www.ilsole24ore.com/art/rincari-energetici-imprese-temono-18-miliardi-bolletta-AJolBw0 
	

	09-04
	Italijos kemperių rinkos augimas stiprina visą tiekimo grandinę – nuo komponentų ir įrangos gamintojų iki komplektuotojų. Parmoje vykstanti paroda „Salone del Camper“ yra svarbiausias tokio pobūdžio renginys Italijoje ir antras pagal dydį Europoje.
	https://www.ilsole24ore.com/art/l-italia-terzo-produttore-camper-europa-AJtRIj2 
	

	09-10
	Kino industrijos reforma: Italijos žemieji parlamento rūmai pritarė kino ir audiovizualinio sektoriaus reformai – įstatymo projektu nuo 2028 m. numatoma įsteigti naują Kino ir audiovizualinę agentūrą, reformuoti finansavimo sistemą ir mokestines lengvatas, sugriežtinti su dirbtiniu intelektu susijusias taisykles, stiprinti kovą prieš piratavimą.
	https://www.ilsole24ore.com/art/via-libera-bipartisan-camera-testo-unico-cinema-AJ3Pi78 
	

	09-11
	Pasak „Coop“ 2026 m. ataskaitos, italai vis dažniau renkasi sveikesnį ir taupesnį vartojimą. Sparčiai auga tokių produktų kaip kefyras, sėklos ir augalinės kilmės maistas paklausa. Ataskaitoje taip pat išryškinama vartojimo mažinimo tendencija: augant pragyvenimo išlaidoms, namų ūkiai stengiasi mažinti švaistymą, dažniau renkasi parduotuvių prekės ženklo produktus ir perka daugiau naudotų prekių. 
	https://italiani.coop/rapporto-coop-2026-anteprima-digitale-2/ 
	

	09-11
	Italijos kultūros ir kūrybinių industrijų sektorius sukuria daugiau kaip 112 mlrd. eurų pridėtinės vertės ir suteikia darbo 1,5 mln. žmonių beveik 289 tūkst. įmonių, kurių didžioji dalis yra mažos.
	https://www.ilsole24ore.com/art/google-13-milioni-formare-2500-professionisti-dell-industria-creativa-italia-AJMp5KAB 
	

	09-17
09-20
	Klaipėdos uosto delegacijos vizitas Italijoje: susitikime Livorne aptarta uostų plėtra, dekarbonizacija, galimos komercinės ir technologinės partnerystės. Taip pat lankomasi Genujos, Trieste uostuose.
	https://www.t24economia.it/territori/porto-di-livorno-confronto-con-klaipeda-su-sviluppo-e-nuove-collaborazioni 
#portofklaipeda #vizitas #genoa | Klaipėdos uostas/Port of Klaipėda
	

	Tiesioginėms užsienio investicijoms pritraukti į Lietuvą aktuali informacija

	09-03
	„Amazon“ per 2010–2025 m. Italijoje investavo daugiau kaip 30 mlrd. eurų, iš jų vien 2025 m. – daugiau kaip 5 mlrd. eurų: į logistikos infrastruktūrą, biurus, duomenų centrus ir veiklos plėtrą. Bendrovė Italijoje turi daugiau kaip 19 tūkst. nuolatinių darbuotojų, o jos veikla, įskaitant netiesiogines ir sukurtas darbo vietas, siejama su daugiau kaip 100 tūkst. darbo vietų. 
	https://www.ilsole24ore.com/art/amazon-15-anni-investiti-italia-oltre-30-miliardi-euro-AJWmYmz 
	Apie 20 tūkst. Italijos MVĮ vykdo pardavi-mus per šią platformą

	09-04
	Italijos nacionalinio transliuotojo „RAI“ laidos „Codice – La vita è digitale“ reportažas apie Lietuvos finansinių technologijų sektoriaus sėkmės istoriją: interviu su agentūros „Investuok Lietuvoje“ generaliniu direktoriumi E. Čiviliu ir asociacijos „Infobalt“ prezidentu L. Kanapieniu.
	https://www.raiplay.it/video/2026/09/Codice-la-vita-e-digitale---Simulazioni---Puntata-del-04092026-88e8e368-a10d-4335-8dab-e02181c9b500.html 
	

	Lietuvos verslo plėtrai užsienyje aktuali informacija

	09-03
	Italijos uostų logistikos grupė „Setramar“ paskelbė apie 20 mln. eurų investicijų planą, skirtą Ravenos uosto veiklos modernizavimui. Investicijos bus nukreiptos į dirbtinio intelekto sprendimus, terminalų skaitmeninimą, geležinkelių jungčių stiprinimą ir intermodalinio transporto plėtrą, siekiant efektyviau sujungti jūrų, geležinkelių ir kelių transportą. 
	https://www.ilsole24ore.com/art/setramar-investimenti-20-milioni-indirizzati-ai-e-intermodalita-AJ7vRa1 
	

	09-15
	Italijoje nutekėjo „Revolut“ klientų duomenys: kaip praneša žiniasklaida, sukčiai galėjo pasinaudoti Italijos VRM sistemos el. pašto dėžute, kad gautų informacijos apie asmenis, turėjusius daug kriptovaliutų turto.
	https://www.corriere.it/tecnologia/26_settembre_15/revolut-i-dati-dei-clienti-consegnati-agli-hacker-la-richiesta-e-partita-dalla-pec-di-una-istituzione-italiana-56d87f1d-8970-40d4-bb14-f03aeca97xlk.shtml 
	

	Lietuvos turizmo sektoriui aktuali informacija

	09-01
	„Ryanair“ artėjančio žiemos sezono pasikeitimai: nebetęs skrydžių į Italijos Peskaros miestą.   
	https://www.ryanair.com/it/it 
	

	09-15
	Italija pratęsė pasienio kontrolę oru ir jūra su Ispanija iki rugsėjo 30 d., grįsdama sprendimą migracijos ir terorizmo grėsme. Ispanija atsakė tuo pačiu, tik laikotarpis ilgesnis – iki spalio 8 d.
	Migrants: Interior Ministry extends 15-day suspension of the Schengen Agreement with Spain - Il Sole 24 ORE 
	

	Bendradarbiavimui mokslinių tyrimų, eksperimentinės plėtros ir inovacijų (MTEPI) srityse aktuali informacija

	09-03
	2026 m. spalio 13-14 d. Romoje vyks renginys „Meet in Italy for Life Sciences“, skirtas tarpdisciplininėms diskusijoms gyvybės mokslų srityje.
	https://meetinitalylifesciences.eu/en/meet-in-italy-for-life-sciences-eng/ 
	

	09-21
	NATO gynybos koledžo Romoje Mokslinių tyrimų skyrius skelbia apie galimybes aplikuoti į stipendijų (Eisenhower, Partnership for Peace, Partners across the Globe, Istanbul Cooperation Initiative) programą. Terminas paraiškoms – iki 2026 m. rugsėjo 30 d.
	https://www.ndc.nato.int/research/opportunities/ 
	

	Lietuvos ekonominiam saugumui aktuali informacija 

	09-01
	Italijos gynybos ministras G. Crosetto paskyrė buvusį Ukrainos gynybos ministrą M. Fedorovą konsultantu inovacijų klausimais.
	https://www.ilsole24ore.com/art/raid-russo-kiev-7-morti-trump-russia-g20-andiamo-d-accordo-tutti-AJrNM9z 
	

	09-02
	„Eni“ pasirašė strateginį susitarimą su Venesuelos valstybine naftos bendrove PDVSA dėl milžiniško Junín 5 telkinio plėtros. „Eni“ bus atsakinga už telkinio techninį, finansinį ir komercinį valdymą.
	https://www.eni.com/it-IT/media/comunicati-stampa/2026/09/eni-firma-contratto-strategico-in-venezuela-e-diventa-operatore-del-giacimento-petrolifero-super-gigante-junin-5.html 
	

	09-04
	„Stellantis“ derasi su Kinijos bendrovėmis „Huawei“ ir „JAC Group“ dėl galimo bendradarbiavimo vystant prabangių sportinių automobilių prekės ženklą „Maserati“. 
	https://www.ilsole24ore.com/art/stellantis-trattative-cinesi-huawei-e-jac-group-partnership-maserati-AJkRkm3 
	

	09-08
	Siekdama sumažinti priklausomybę nuo Kinijos retųjų žemės elementų tiekimo, Italija svarsto investuoti į žaliavų gavybos ir perdirbimo projektus sąjungininkų šalyse. Kinijos retųjų žemių tiekimo grandinė yra svarbi ne tik technologijų, bet ir karinės pramonės srityje, ypač dėl magnetų. Atsižvelgdama į tai, Italija analizuoja galimybes vystyti magnetų gamybą savo šalyje. 
	https://www.ilmessaggero.it/politica/cina_russia_terre_rare_missili_droni_jet_piano_difesa_cosa_succede-9749370.html?refresh_ce 
	Pateikia-mas retųjų žemės elementų pasaulinis žemėlapis

	09-08
	Italijos verslo misija Argentinoje: Vaca Muerta naftos ir dujų telkinys galėtų suteikti galimybę užsitikrinti dujų tiekimą už prieinamą kainą ir sudaryti sąlygas Italijos įmonėms dalyvauti sparčiai augančiuose energetikos bei kasybos projektuose.
	https://www.repubblica.it/economia/2026/09/08/news/a_vaca_muerta_per_avere_gas_imprese_italiane_in_argentina-425571200/ 
	

	09-16
	Ataskaita apie Italijos eksporto būklę: išlieka atsparus dėl geografinės ir sektorių diversifikacijos, tačiau vis labiau priklauso nuo JAV kaip eksporto rinkos ir Kinijos kaip tiekėjo, ypač aukštųjų technologijų bei strateginių prekių srityse.
	Rapporto Export italiano tra fratture e nuove rotte | Confindustria
	

	09-17
	Italijos gynybos ministras G. Crosetto nurodė atlikti išsamų operacinės ir saugumo padėties Raudonojoje jūroje vertinimą bei parengti planą, kuris užtikrintų laisvą nacionaliniams interesams svarbių laivų tranzitą per Bab el-Mandebo sąsiaurį.
	https://www.ilsole24ore.com/art/iran-trump-terra-colloqui-i-leader-golfo-martedi-prossimo-AJHe2jFB#U15737156157yhH 
	

	Kita ekonominiam bendradarbiavimui aktuali informacija

	09-04
	Italija pagal „TEHA Group“ 2026 m. Pasaulinį patrauklumo indeksą užima 17-ąją vietą: šalies stiprybės apima inovacijas, eksportą ir užimtumo augimą, tačiau vis dar atsiliekama pritraukiant užsienio investicijas, didinant našumą ir užtikrinant ilgalaikį konkurencingumą.
	https://www.corriere.it/economia/finanza/26_settembre_04/italia-piu-attrattiva-per-gli-investimenti-ma-l-asia-accelera-singapore-supera-la-germania-9532001b-5d9b-4071-8b54-56537c9a1xlk_amp.shtml 
	

	09-09
	Italijos verslo misija Brazilijoje: iškart po vizito Argentinoje kartu su UR ministru A. Tajani San Paule lankėsi apie 100 itališkų įmonių. Brazilija yra pagrindinė Italijos prekybos partnerė Pietų Amerikoje ir pagrindinė Italijos eksporto kryptis MERCOSUR regione – jai tenka 76,6 proc. viso Italijos eksporto į šį regioną. Naujos galimybės plėtrai atsirado ir dėl ES-MERCOSUR susitarimo: per pirmąjį mėnesį po jo įsigaliojimo tiek Italijos eksportas į Braziliją (+22,3 proc.), tiek importas iš Brazilijos (+21,8 proc.) reikšmingai išaugo. 
	https://www.esteri.it/it/sala_stampa/archivionotizie/comunicati/2026/09/il-ministro-tajani-oggi-a-san-paolo-alla-guida-di-oltre-100-imprese-brasile-mercato-prioritario-per-lexport-italiano/ 
	

	09-16
	Italijoje infliacija rugpjūčio mėn. kilo iki 3,3 proc., daugiausia dėl augančių energijos kainų.
	Istat, l'energia spinge l'inflazione al 3,3%, confermate stime - Notizie - Ansa.it
	

	09-17
	Italijoje mažėja perdirbto plastiko paklausa, nes gamintojams ekonomiškai patraukliau naudoti pigesnes iš užsienio importuojamas pirmines, t. y. dar neperdirbtas, plastiko žaliavas. Dėl to perdirbimo įmonės susiduria su sunkumais parduodant perdirbtą plastiką, jų sandėliuose kaupiasi vis daugiau atliekų ir mažėja galimybės priimti naujas. Tai gali sulėtinti visą plastiko atliekų surinkimo ir perdirbimo grandinę, padidinti įmonių sąnaudas ir priversti atliekas vežti į kitus regionus.
	https://www.ilsole24ore.com/art/emergenza-plastica-imprese-a-rischio-raccolta-AJ0ClJFB 
	

	09-17
	Italijos Premjerės vizito Norvegijoje metu siekiama stiprinti bendradarbiavimą pažangiųjų technologijų, strateginės infrastruktūros, investicijų srityse; norima kurti trumpesnes, saugesnes ir atsparesnes svarbiausių žaliavų tiekimo grandines, pasitelkiant Norvegijos turimus išteklius.
	https://www.governo.it/it/articolo/conferenza-stampa-con-il-primo-ministro-norvegese-st-re-lintroduzione-del-presidente-meloni 

